Referat fra styremøte, Vollen Vel 2.11.2021, Zoom-møte.

Til stede: Trine Uggerud, Joanna Ravndal, Kristian Sjøvold, Rolf Harald Christensen, Lise og Knut Førsund.

**SAK 1/2.11.21. Regnskap pr. 30.09.21- budsjettforslag.**

Knut gikk gjennom regnskap, pr. 30.09., og et forslag til budsjett for neste år. Det var ingen kommentarer til hverken regnskap eller budsjett. ALLE/KF

**SAK 2/2.11.21. Blomstene i sentrum.**

Espen Rekkedal har sagt opp vanning og stell av blomsteramplene våre, og Knut har undersøkt litt rundt forbi, og vi har fått det «beste» tilbudet fra Vaktmesterkompaniet. Dette kommer nå på 90’ i året med store planter, 5 i hver stolpe. Knut søker om litt mer støtte, og for VV blir da utgiftene stort sett som før. **KF/ALLE**

**SAK 3/2.11.21**. **Julen i Vollen Sentrum**.

VV har støttet Sentrumsforeningen med kr. 5000, det blir juletrær i små potter, Kommer også halmballer og bålpanner, samt lys i trærne som før.

Julegrantenningen blir 28. november. Da introduseres den «nye» julenissen som skal sitte på torvet. Pål og Lise og Knut deler ut poser til barna. **LF/KF**

Vi i styret skal også arrangere et lite juleverksted for barn i «Huset i Vollen, søndag den 12. og søndag den 19. desember fra klokka 13.00 – ca. kl. 17.00. Dette for at kunder til butikkene skal kunne søndagshandle i Vollen sentrum. Vi legger til rette for barn fra 6-10 år. Det skal lages «Nissebord». **LF/TU**

Lise og Knut skaffer alt som skal til, og Trine har ansvaret den 12., og Lise den 19.12. Vi får med flere gode hjelpere til disse to små juleverkstedene,og Lise og Knut forbereder og handler inn. **LF/KF**

**SAK 4/2.11.21. Nyttårsaften.**

Fyrverkeri som tidligere, start klokka. 18.00. Steffen Isachsen Cathrine Gudesen vil spille og synge, og vi betaler 15’ for lyd og underholdning i år. De rigger selv lyd og lys. Se eget budsjett for nyttårsaften.

Vi selger faklene rimeligere, så vi får flere fakler i toget. **KF/ALLE**

**SAK 5/2.11.21. Turstien vår.**

Vedlikehold av kloppene og flising er planlagt utført i 10. november, med Ravndal og Wiik sammen med Rolf-Harald. **RH**

**SAK6/2.11.21 Undergangene.**

Denne saken utsettes inntil videre. Vi går i tenkeboks, og Knut kommer tilbake til saken**. ALLE**

**SAK 7/2.11.21. Nye vester.**

Nye vester til VV ble besluttet kjøpt inn. **ALLE**

EVT.:

\*Knut tar en kontakt med Trier om behov for sykler i Vollen Sentrum.

\*Det er mørkt i stien fra sykkelparkeringen og ut til båtbryggen. Knut sjekker, og tar evt. kontakt med AK.

\*Neste møte er mandag 13.12 klokka 19.00. Det tar vi her i Stålenga, og vi bestiller litt å spise. **LF/KF**

**Lise, 4.11.21.**

.